2017. aasta kohaliku omavalitsuse volikogude valimised

2017. aasta kohaliku omavalitsuse volikogude valimised Eestis toimusid 2017. aasta sügisel. Valimispäev oli 15. oktoober 2017.

Valimistoimingute ja kandideerimiste ajakava leiab riigi valimisteenistuse veebilehelt.VVK: Valimistoimingud ja tähtajad 2017. a kohalikel valimistelKandideerimine 2017. aasta kohaliku omavalitsuse volikogu valimistel

Esimest korda olid Eesti valimistel hääletusõiguslikud ka 16–17-aastased isikud.

Kandideerimisõigus oli hääleõiguslikul Eesti kodanikul ja Euroopa Liidu kodanikul, kelle püsiv elukoht, st elukoht, mille aadressiandmed olid kantud rahvastikuregistrisse, asus hiljemalt valimisaasta 1. augustil selles vallas või linnas.

Valimistega koos toimus Eesti omavalitsuste haldusreform, kus kohalikud omavalitsused ühinesid vabatahtlikult või sundliideti. Selle tulemusena jäi senise 213 omavalitsusüksuse asemele alles 79. Nõnda valiti ka valimistel volikogu liikmeid 79 omavalitsusüksusse. Kokku oli valitavates volikogudes 1729 kohta.

Kandidaate oli 11 804.VVK Kandidaadid, Eestis kandidaate kokku: 11804

Valimisaktiivsus oli 53,4%. Kõige suurem aktiivsus oli Jõgeva maakonnas – 59,3%.https://kov2017.valimised.ee/osavotu-statistika.html

 Valimistoimingute tähtajad 

16. augustil 2017 algas kandidaatide registreerimiseks esitamine.
5. septembril lõppes kandidaatide registreerimiseks esitamine (kell 18.00).
5. oktoobrist kuni 11. oktoobrini (k.a) toimus elektrooniline hääletamine. Hääletamine algas 5. oktoobril kell 9.00 ja kestis ööpäev läbi kuni 11. oktoobri kella 18.00ni.
9. oktoobrist kuni 11. oktoobrini (k.a) toimus ka eelhääletamine kõigis valimisjaoskondades kell 12.00–20.00. Toimus ka hääletamine väljaspool elukohajärgset valimisjaoskonda, sealhulgas valija asukohas, kinnipidamiskohas, haiglas ja ööpäevases hoolekandeasutuses.
15. oktoobril toimus hääletamine kl 9–20.
16. oktoobril toimus häälte teistkordne ülelugemine.

 Osavõtu statistika 
Valimistel osales üle riigi 53,3% hääleõiguslikest inimestest.

pisi|400px|2017 KOV valimiste osalus, allikas: VVK


 Tulemused 
ErakondHääli%Kohti Eesti Keskerakond158 95227,3297 Eesti Reformierakond113 53819,5291 Sotsiaaldemokraatlik Erakond60 29910,4151 IRL46 3948,0152 EKRE39 0036,787 Erakond Eestimaa Rohelised46690,80 EÜVP11270,21 valimisliidud158 56027,2750Kehtetud v tühjad hääled39780,7–Kokku586 5201001729Registreeritud valijaid/osalus1 100 64753,3–Allikas: VVK

 Kaebused 
Asjast huvitatud isik, kandidaat, valimisliit või erakond võib Vabariigi Valimiskomisjonile esitada kolme päeva jooksul kaebuse vaadata läbi ja tühistada valla või linna valimiskomisjoni otsus või tunnistada seadusvastaseks valimiste korraldaja või valla või linna valimiskomisjoni toiming, kui selle rikutakse tema õigusi. Kui kaebaja leiab, et Vabariigi Valimiskomisjon ei lahendanud kaebust õiguspäraselt, on avaldajal õigus pöörduda põhiseaduslikkuse järelevalve kohtumenetluse seaduses ettenähtud korras kaebusega Riigikohtusse.

2017. aasta kohaliku omavalitsuse volikogude valimistega seoses esitatud kaebused:
"Valimisliit „Harku Liit” kaebuse läbivaatamine", Vabariigi Valimiskomisjon 23.08.2017 otsus (nr 29), avaldamismärge: RT III, 25.08.2017, 1.
"Enn Siska kaebuse läbivaatamata jätmine", Vabariigi Valimiskomisjon 06.09.2017 otsus (nr 30), avaldamismärge: RT III, 08.09.2017, 1.
"Peeter Ernitsa kaebuse läbivaatamine", Vabariigi Valimiskomisjon 13.09.2017 otsus (nr 31), avaldamismärge: RT III, 15.09.2017, 1.
"Valimisliidu Rakvere Heaks kaebuse läbivaatamine", Vabariigi Valimiskomisjon 20.09.2017 otsus (nr 32), avaldamismärge: RT III, 22.09.2017, 1.
"Eesti Konservatiivse Rahvaerakonna kaebus Vabariigi Valimiskomisjoni 6. septembri 2017. a otsuse tühistamiseks", Riigikohtu põhiseaduslikkuse järelevalve kolleegiumi 21.09.2017 otsus kaasuses nr 5-17-29.
"Eesti Konservatiivse Rahvaerakonna kaebus Vabariigi Valimiskomisjoni 6. septembri 2017. a otsuse tühistamiseks", Riigikohtu põhiseaduslikkuse järelevalve kolleegiumi 06.10.2017 kohtumäärus kaasuses 5-17-29.
"Enn Siska kaebuse läbivaatamata jätmine", Vabariigi Valimiskomisjoni 28.09.2017 otsus (nr 33), avaldamismärge: RT III, 30.09.2017, 2.
"Valimisliidu Rakvere Heaks kaebus Vabariigi Valimiskomisjoni 20. septembri 2017. a otsuse nr 32 peale", Riigikohtu põhiseaduslikkuse järelevalve kolleegiumi 05.10.2017 otsus kaasuses nr 5-17-30.
"Virgo Kruve kaebuse läbivaatamine", Vabariigi Valimiskomisjoni 11.10.2017 otsus (nr 34), avaldamismärge: RT III, 14.10.2017, 1.
"Virgo Kruve kaebuse läbivaatamata jätmine", Vabariigi Valimiskomisjon 11.10.2017 otsus (nr 35), avaldamismärge: RT III, 14.10.2017, 2.
"Meelis Kaldalu kaebuse läbivaatamine", Vabariigi Valimiskomisjoni 15.10.2017 otsus (nr 36), avaldamismärge: RT III, 17.10.2017, 1.

 Märkused 

 Viited 

 Välislingid 
 VVK: 2017. aasta kohaliku omavalitsuse volikogude valimised
Politsei nõuanded korrektseks valimiskampaaniaks
http://valimised.err.ee/
http://www.delfi.ee/teemalehed/kohalikud-valimised-2017
INTERAKTIIVNE GRAAFIK | Kuidas selle võrdõiguslikkusega ikkagi on? Vaata, palju jagub Tallinnas kandideerivate erakondade ja valimisliitude nimekirjadesse naisi, Delfi, 13. september 2017
Toomas Kümmel, AINULT MEIE MAAS: Kes võitis valimised? 20. oktoober 2017

Kategooria:2017. aasta Eestis
Kategooria:Eesti valimised
Kategooria:2017. aasta valimised